**TURINYS**

1. ĮVADAS ................................................................................................................................ 2
2. DARŽELIO PRISTATYMAS............................................................................................... 3
3. 2015-2018 METŲ STRATEGINIO PLANO ANALIZĖ ..................................................... 4
4. IŠORINĖS APLINKOS ANALIZĖ .......................................................................................5
	1. Politiniai – teisiniai veiksniai.................................................................................................. 5
	2. Ekonominiai veiksniai.............................................................................................................. 5
	3. Socialiniai veiksniai................................................................................................................. 5
	4. Technologiniai veiksniai.......................................................................................................... 6
	5. Edukaciniai veiksniai............................................................................................................... 6
5. VIDINĖS APLINKOS ANALIZĖ........................................................................................ 6
	1. Organizacinė struktūra ir valdymas................................................................................... 6
	2. Žmogiškieji ištekliai ........................................................................................................... 7
		1. Pedagogai..................................................................................................................... 7
		2. Personalas.................................................................................................................... 8
		3. Ugdytiniai.................................................................................................................... 9
		4. Tėvai (globėjai)........................................................................................................... 9
	3. Finansiniai ištekliai........................................................................................................... 11
	4. Planavimo sistema............................................................................................................ 11
	5. Ryšių sistema, informacinė ir komunikavimo sistemos................................................... 11
	6. Veiklos kontrolė............................................................................................................... 11
6. SSGG ANALIZĖS SUVESTINĖ......................................................................................... 12
7. VEIKLOS STRATEGIJA .................................................................................................... 13
	1. Vaikų darželio filosofija ................................................................................................... 13
	2. Misija................................................................................................................................ 13
	3. Vizija................................................................................................................................ 13
	4. Prioritetai........................................................................................................................... 13
	5. Tikslai................................................................................................................................ 13
8. PRIEMONĖS  VEIKLOS  PRIORITETAMS  ĮGYVENDINTI………………………… 13
9. STRATEGINIO PLANO ĮGYVENDINIMAS IR PRIEŽIŪRA............................................ 18

 PRITARTA

 Vilniaus rajono

 Glitiškių vaikų darželio tarybos

 2020 m. sausio 10 d. protokolo Nr.1.4.-1

 PRITARTA

 Vilniaus rajono savivaldybės

 administracijos Švietimo skyriaus vedėjo

 2020 m. sausio 13 d.

 įsakymu Nr. A27(20) - 7

 PATVIRTINTA

 Vilniaus rajono Glitiškių vaikų darželio

 direktoriaus 2020 m. sausio 14 d.

 įsakymu Nr. V 1.3.- 4

1. **ĮVADAS**

Vilniaus r. Glitiškių vaikų darželio (toliau – darželis) strateginio plano tikslas – tinkamai organizuoti darželio veiklą, telkti įstaigos bendruomenę aktualioms problemoms spręsti, numatyti, kaip bus įgyvendinti darželio veiklai keliami reikalavimai, pasirinkti teisingą darželio vystymosi kryptį ir prioritetus, planuoti kaitos pokyčius.

Strateginį planą rengė darbo grupė, sudaryta vaikų darželio direktoriaus 2018 m. spalio

9 d. įsakymu Nr. V 1.3. - 51 ,,Dėl 2020-2023 metų strateginio plano rengimo grupės sudarymo“.

Rengiant darželio strateginį planą buvo laikomasi viešumo, bendravimo, bendradarbiavimo ir partnerystės principų.

Rengiant strateginį 2020-2023 metų planą vadovautasi:

 - Lietuvos Respublikos švietimo įstatymu;

 - LR Seimo 2013 m. gruodžio 23 d. nutarimu NR. XII-745 patvirtinta Valstybinė švietimo 2013-2022 metų strategija;

 - LR Seimo 2012 m. gegužės 15 d. nutarimu NR. XI-2015 patvirtinta Valstybinė pažangos strategija ,,Lietuvos pažangos strategija ,,Lietuva 2030“;

 - Lietuvos Respublikos Vyriausybės 2002 m. birželio 6 d. nutarimu Nr. 827 patvirtinta Strateginio planavimo metodika;

 - Lietuvos Respublikos švietimo ir mokslo ministro 2017 m. gegužės 3 d. įsakymu Nr. V-326 patvirtinta Lietuvos Respublikos švietimo ir mokslo ministerijos 2017-2019 metų strateginiu veiklos planu;

 - Vilniaus rajono savivaldybės 2017-2019 metų strateginiu veiklos planu, patvirtintu Vilniaus rajono savivaldybės Tarybos 2017 m. vasario 24 d. sprendimu Nr. T3-49;

 - Vilniaus rajono savivaldybės 2016-2023 metų strateginio plėtros planu;

 - Vaikų darželio nuostatais;

 - Vaikų darželio vidaus įvertinimo dokumentais;

 - Vaikų darželio bendruomenės narių rekomendacijomis, pageidavimais ir pasiūlymais.

Rengiant vaikų darželio strateginį planą buvo laikomasi viešumo, bendravimo, bendradarbiavimo ir partnerystės principų.

1. **DARŽELIO PRISTATYMAS**
2. Visas pavadinimas – Vilniaus rajono Glitiškių vaikų darželis.

 2. Darželio veiklos istorija: Vilniaus rajono Glitiškių lopšelis - darželis įsteigtas 1966 metais. Nuo 2005 m. spalio 18 d. Vilniaus rajono savivaldybės administracijos Švietimo skyriaus iniciatyva ugdymo įstaiga reorganizuota į Vilniaus rajono Glitiškių mokyklą-darželį. Nuo 2018 m. rugsėjo 1 d. Vilniaus rajono savivaldybės tarybos 2018 m. vasario 20 d. Nr. T3-30 sprendimu ,,Dėl Vilniaus rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano pakeitimo

“ Vilniaus r. Glitiškių mokyklos-darželio pavadinimas pakeistas į Vilniaus r. Glitiškių vaikų darželio pavadinimą.

 3. Adresas: Liepų al. 20, Glitiškių k., Paberžės sen., LT-14292, Vilniaus r., tel. (85) 255 2299, el.p. glitiskiumd@gmail.com.

 4. Darželio teisinė forma – biudžetinė įstaiga.

 5. Darželio savininkas – Vilniaus rajono savivaldybė, kodas 111104987, LT-09318 Rinktinės g. 50, Vilnius.

 6. Darželio savininko teises ir pareigas vykdanti institucija – Vilniaus rajono savivaldybės taryba.

 7. Darželio pagrindinė paskirtis – ikimokyklinio amžiaus vaikų ugdymas.

 8. Kita veiklos sritis –priešmokyklinio amžiaus vaikų ugdymas.

 9. Mokymo kalba - lietuvių, lenkų kalba.

 10. Mokymo forma – dieninė.

 11. Darželis vykdo ikimokyklinio ir priešmokyklinio ugdymo programas.

 12. Darželis yra viešasis juridinis asmuo, turintis antspaudą su valstybės herbu ir savo pavadinimu. Darželiui suteiktas paramos gavėjo statusas. Darželis turi sąskaitą Lietuvos Respublikos registruotame banke. Darželis savo veikloje vadovaujasi Lietuvos Respublikos Konstitucija, Lietuvos Respublikos švietimo bei kitais įstatymais, Lietuvos Respublikos Vyriausybės nutarimais, Švietimo ir mokslo ministro įsakymais, kitais teisės aktais, Darželio nuostatais ir kt.

 13. Darželis komplektuojamas steigėjo nustatyta tvarka. 2019-2020 mokslo metais ugdomi 29 ikimokyklinio amžiaus vaikai. Darželyje komplektuojamos dvi ikimokyklinio amžiaus (lietuvių ir lenkų) mišraus amžiaus grupės.

 14. Duomenys apie pedagogus: darželyje yra 13 darbuotojų, iš jų – 4 pedagogai: 1 direktorius, turintis III vadybinę kategoriją ir vyresniojo ikimokyklinio ugdymo mokytojos kvalifikacinę kategoriją, 1 meninio ikimokyklinio ugdymo mokytojas, 2 vyresnieji ikimokyklinio ugdymo mokytojai.

 15. Darželis dirba 10,5 val. Penkias darbo dienas per savaitę nuo 7.00 iki 17.30 val. ir teikia šias paslaugas:

* ikimokyklinio ugdymo paslaugas pagal patvirtintą darželio parengtą ikimokyklinio ugdymo programą;
* tenkina vaikų saviraiškos ir saviugdos poreikius;
* teikia švietimo pagalbą šeimoms;
* organizuoja vaikų maitinimą;
* sudaro higienos, materialines, pedagogines, psichologines sąlygas, užtikrinančias asmenybės brandą bei vaikų emocinį ir fizinį saugumą.

 16. Į darželį vaikai priimami vadovaujantis ,,Vaikų priėmimo į Vilniaus rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašu“, patvirtintu Vilniaus r. savivaldybės tarybos 2018 m. balandžio 25 d. sprendimu Nr. T3-126. Vaikai į grupes priimami iki rugsėjo 1 d., esant laisvų vietų skaičiui – visus metus.

 17. Darželis atitinka visus Lietuvos higienos normos HN 75:2016 ,,Įstaiga vykdanti ikimokyklinio ir(ar) priešmokyklinio ugdymo programą. Bendrieji sveikatos saugos reikalavimai“ reikalavimus ir turi higienos pasą.

1. **2015-2019 METŲ STRATEGINIO PLANO ANALIZĖ**

 Rengiant 2020-2023 m. strateginį planą atsižvelgėme į 2015-2019 m. strateginio plano įgyvendinimo rezultatus. Rengiant 2015-2019 m. strateginį planą buvo siekiama tobulinti ikimokyklinio, priešmokyklinio ir pradinio ugdymo kokybę ir ugdyti sveikos gyvensenos pagrindus. Ugdymo tikslus ir uždavinius sėkmingai įgyvendinti padėjo savivaldos institucijos: Mokyklos-darželio taryba, Mokytojų taryba, Metodinė grupė, Vaiko gerovės komisija. Mokykla-darželis teikė kokybiškas švietimo paslaugas, atitinkančias nuolat kintančias visuomenės reikmes, tenkino ugdymo(si) poreikius, sudarė lygias ugdymosi galimybes ir sąlygas:

- sudarytos geros sąlygos ugdyti vaikus pagal ikimokyklinio, priešmokyklinio ir pradinio ugdymo programas, paruoštos tvarkos. Pastoviai siekėme vaikų ugdymo kokybės gerinimo. Analizavome planavimą, ugdymo turinį pagal amžiaus tarpsnius, vaikų pasiekimus, pažangą, atsižvelgdami į vaiko gebėjimus, individualią raišką. Kokybės siekėme per tradicijų puoselėjimą, naujovių taikymą (atvirų veiklų analizę, diskusijas, aptarti metodai, tobulinta kvalifikacija, pedagogai metodinėje grupėje analizavo veiksmų ugdymo ir refleksijos metodų panaudojimą, dalinomės darbo patirtimi). Parengtos tvarkos, pritaikytos programos, sudarytos sutartys;

- daug dėmesio skiriama vaikų pilietiškumo ugdymui, tai organizuojami trumpalaikiai ir ilgalaikiai projektai, švenčiamos tautinės, valstybinės, kalendorinės šventės, puoselėjami šeimos papročiai ir tradicijos.;

- Mokykloje-darželyje veikia Vaiko gerovės komisija, kuri mokykloje-darželyje organizuoja ir koordinuoja prevencinį darbą, saugios ir palankios vaikui ugdymosi aplinkos kūrimą, vaiko saugumą;

- etatinis pedagogų skaičius atitinka patvirtintas pareigybes, visų Mokykloje-darželyje dirbančių pedagogų išsilavinimas ir kompetencija atitinka Švietimo ir mokslo ministro nustatytus reikalavimus;

- pedagogai sistemingai kelia kvalifikaciją. Skatinama pedagogų savišvieta. Pedagogai kaupė savo patirties aplankus, dalyvavo seminaruose ir mokymuose. Visiems sudarytos sąlygos 5 d. per metus dalyvauti kvalifikacijos tobulinimo renginiuose. Pedagogai vykdė patirties sklaidą, vedė atviras veiklas kolegoms, organizavo šventes ir renginius. Mokslo metų pabaigoje vyksta pokalbiai, pedagogai rengia savianalizės anketas. Pagrindiniai uždaviniai įgyvendinti, tačiau ugdymo kokybės ir pedagogų kvalifikacijos tobulinimas yra nenutrūkstamas procesas, reikalaujantis nuolatinio dėmesio ir pastangų;

- vyksta tėvų ir darbuotojų bendradarbiavimas, tėvai – aktyvūs bendruomenės nariai ir partneriai: kartu organizuojame šventes, atvirų durų dienas bei tėvų švietimą ir savišvietą;

- vykdoma eilė priemonių, turinčių netiesioginės įtakos kokybiškam ugdymo procesui: garantuojamas ikimokyklinio, priešmokyklinio ir pradinio amžiaus vaikų aprūpinimas ugdymo priemonėmis, kokybiška ugdymo(si) aplinka, edukacinės išvykos;

- daug dėmesio skyrėme subalansuotai ir sveikai vaikų mitybai. Valgiaraščiai sudaromi vadovaujantis naujosiomis mitybos organizavimo ikimokyklinėse įstaigose rekomendacijomis. Dalyvaujame ES ,,Pienas vaikams“, bei ,,Europos vaisių vartojimo užtikrinimas mokyklose“ programose;

- toliau tobulinamos sąlygos aktyviam, turtingam ir saugiam poilsiui bei sportinei veiklai lauko žaidimo aikštelėse. Sukurta ikimokyklinio ugdymo aplinka atitinka higienos reikalavimus. Edukacinė aplinka turtinama iš MK ir SB lėšų, tėvų įnašų, 2 % paramos ir kt., pakeisti kiemo takeliai, modernizuota žaidimų aikštelė, modernizuotas darželio pastatas, atnaujintos edukacinės aplinkos grupėse, įsigyta naujų technologinių priemonių;

- aktyviai dalyvavome rajono, zonos renginiuose, šventėje, projektuose, konkursuose, akcijose.

1. **IŠORINĖS APLINKOS ANALIZĖ**

**4.1. POLITINIAI - TEISINIAI VEIKSNIAI**

 Lietuvos švietimo politika formuojama atsižvelgiant į ES švietimo gaires ir prioritetus, kurie atspindi Lietuvos svarstomose švietimo plėtotės strateginėse nuostatose 2013-2022 metams. Ikimokyklinis ir priešmokyklinis ugdymas yra pirminės Lietuvos švietimo sistemos pakopos, užtikrinančios lygias starto galimybes mokymuisi pradinio ugdymo pakopoje. Todėl labai svarbu, kokius reikalavimus ir reikšmę šio ugdymo pakopoms skirs šalies vyriausybė, rajono savivaldybės vadovai politiniame, socialiniame, ekonominiame ir technologiniame – inovacijų lygmenyje. Vilniaus r. Glitiškių vaikų darželis - biudžetinė įstaiga, todėl yra įtakojama šalyje formuojamos švietimo politikos. Savo veikloje Darželis vadovaujasi Lietuvos Respublikos Konstitucija, Jungtinių tautų vaiko teisių konvencija, Lietuvos Respublikos Vyriausybės nutarimais, Švietimo įstatymu, Švietimo ir mokslo ministerijos aktais, Civiliniu ir Darbo kodeksu bei savininko ir kitų institucijų teisės aktais ir įsakymais. Nuo 2016 m. gegužės 1 d. įsigaliojo naujos redakcijos Lietuvos higienos norma įstaigoms, vykdančioms ikimokyklinio ir (ar) priešmokyklinio ugdymo programą. 2017 m. vasario 14 d. LR Seimas priėmė naują Vaiko teisių apsaugos pagrindų įstatymą, kuriame išskirtos ir apibrėžtos įvairios smurto prieš vaikus rūšys. Atsižvelgiant į pokyčius švietimo sistemoje bei Valstybinėje švietimo strategijoje 2013-2022 metų įvardijimą pagrindinį strateginį tikslą, kad Lietuvos švietimas turi tapti pagrindu veržliam ir savarankiškam žmogui, atsakingai ir solidariai kuriančiam savo, valstybės ir pasaulio ateitį, privalome užtikrinti ikimokyklinio ir priešmokyklinio ugdymo kokybę, auginti atsakingas, atviras bei kūrybingas asmenybes, siekti sėkmingo ugdymosi aukštesnėje pakopoje.

**4.2. EKONOMINIAI VEIKSNIAI**

 Lietuvos švietimo įstaigų finansavimas priklauso nuo šalies ekonominės būklės. Pagrindiniai Glitiškių vaikų darželio finansavimo šaltiniai - valstybės ir savivaldybės lėšos. Darželis finansuojamas pagal patvirtintą Mokinio krepšelio lėšų apskaičiavimo ir paskirstymo metodiką. Mokinio krepšelio lėšų iš dalies pakanka ugdymui organizuoti, pedagogų darbo užmokesčiui, kvalifikacijos tobulinimui, pažintinės veiklos organizavimui, ugdymo priemonių ir žaislų įsigijimui. Aplinkos poreikiai ir aptarnaujančio personalo darbo užmokestis finansuojamas iš savivaldybės biudžeto. Darželis kasmet gauna papildomai gyventojų 2 procentų paramą, rengia lėšas pritraukiančius projektus. Gautą paramą naudojame bendruomenės poreikiams. Visų šaltinių lėšos racionaliai planuojamos ir tikslingai panaudojamos.

 **4.3. SOCIALINIAI VEIKSNIAI**

 Darželį lanko nemaža dalis vaikų, esančių iš daugiavaikių šeimų. Nėra vaikų iš socialinės rizikos šeimų, labai mažai socialiai remtinų šeimų. Visų darželį lankančių vaikų sudaro Paberžės seniūnijoje deklaravę gyvenamąją vietą vaikai. Mažėja nemokamai maitinamų vaikų skaičius. Berniukų ir mergaičių santykis yra nevienodas – įstaigoje ugdosi daugiau mergaičių.

 **4.4. TECHNOLOGINIAI VEIKSNIAI**

 Informacinės ir komunikacinės technologijos vis labiau veikia ugdymo ir ugdymosi metodus, daro įtaką visam ugdymo procesui. Kokybiškai besikeičiančios technologijos bei jų taikymo galimybės skatina plėtoti informacinių ir komunikacinių technologijų infrastruktūrą.

 Ikimokyklinio ugdymo mokytojams yra sudarytos galimybės organizuoti ugdytinių ugdymą taikant modernias technologijas, kurios padeda individualizuoti ugdymą. Administruojant veiklą, bendraujant su ugdytinių tėvais darželyje taikomos informacinės technologijos.

Darželis aprūpintas šiuolaikinėmis mokymo priemonėmis: kompiuteriais, vaizdo ir garso įrašais, multimedijos projektoriumi, vaizdo kamera, skaitmeniniu fotoaparatu, interaktyviąja lenta.

**4.5. EDUKACINIAI VEIKSNIAI**

Keičiantis pedagogų požiūriui, augant kompetencijai, atsiranda iniciatyva, didesnė ugdymo(si) programų įvairovė, taikomi šiuolaikiniai ugdymo metodai, diegiamos inovacijos. Dažniau naudojamos šiuolaikinės technologijos tampa neatsiejama ugdymo proceso dalimi. Pedagogai noriai dalijasi savo veiklos patirtimi ir kelia savo kvalifikaciją. Didėja ugdytinių, dalyvaujančių įvairiuose konkursuose ir kitoje veikloje skaičius.

1. **VIDINĖS APLINKOS ANALIZĖ**

* 1. **ORGANIZACINĖ STRUKTŪRA IR VALDYMAS**

 Darželiui vadovauja direktorius. Jis skiriamas į pareigas konkurso būdu ir atleidžiamas iš jų teisės aktų nustatyta tvarka. Direktorius atsako už demokratinį ugdymo įstaigos valdymą, ugdymo proceso planavimą, organizavimą, priežiūrą, ugdymo rezultatų analizavimą, projektinės veiklos organizavimą, mokytojo etikos normų laikymąsi, skaidriai priimamus sprendimus, bendruomenės narių informavimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką, Lietuvos Respublikos įstatymų ir kitų teisės aktų laikymąsi, darželio veiklos rezultatus. Nuo 2005 m. darželio direktoriaus pareigas eina Valerija Jaglinska. 2015 metais, jai suteikta III vadybinė kategorija.

 Už darželio ūkio dalies veiklos organizavimą atsakinga ūkio vedėja Tatjana Zaranko. Ūkio vedėjai pavaldus techninis personalas.

**5.1.1. Valdymo struktūra**

Vilniaus rajono savivaldybė

Vilniaus rajono savivaldybės administracijos Švietimo skyrius

Vaikų darželio taryba

Direktorius

Sekretorius

Mokytojų taryba

Metodinė grupė

Ūkio vedėjas

Ikimokyklinio ugdymo mokytojai

Aptarnaujantis personalas

Darželio metodinei veiklai organizuoti iš ikimokyklinio ugdymo mokytojų ir kitų pedagogų sudaryta metodinė grupė. Veiklai vykdyti sudaromos įvairios darbo grupės. Kiekvienoje vaikų grupėje veikia tėvų komitetai.

 Darželyje veikia 2 mišraus amžiaus grupės, kurias gali lankyti 35 vaikai. Į darželį priimami vaikai tėvų (globėjų) prašymu, pasirašius sutartį. Kiekvienoje vaikų grupėje dirba du ikimokyklinio ugdymo mokytojai (ne vienu metu) ir ikimokyklinio ugdymo mokytojo padėjėjas.

* 1. **ŽMOGIŠKIEJI IŠTEKLIAI**

 **5.2.1. PEDAGOGAI**

 Darželio pedagogai – patyrę, rūpestingi žmonės, gebantys skirti dėmesį kiekvienam vaikui, pripažįsta vaiko kultūrą kaip vertybę. Tai kompetentingi mokytojai, gebantys keistis, aktyviai ieškantys naujovių ir jas įgyvendinantys. Įstaiga yra besimokanti organizacija, jos veikla nuolat vertinama, tobulinama. Pedagogai geba pagrįsti savo veiklą, ją sisteminti ir skleisti pozityvią darbo patirtį. Įstaigoje dirba 4 pedagoginiai darbuotojai, tai sudaro 4,5 et. Iš jų – direktorius, ikimokyklinio ugdymo mokytojos, ikimokyklinio ugdymo meninio ugdymo mokytojas.

 Visi pedagogai nuosekliai kelia kvalifikaciją ne tik Lietuvoje, bet ir užsienyje, skaito pedagoginę ir metodinę literatūrą, domisi švietimo reformomis ir naujovėmis, dalinasi pedagoginio darbo gerąja patirtimi.

 Duomenys apie pedagogų kvalifikacinę kategoriją 2019-2020 m. m.:

Duomenys apie kvalifikacijos tobulinimo dienų skaičių 2015-2019 metai:

|  |  |  |  |
| --- | --- | --- | --- |
| **Metai** | **Pedagogų****skaičius** | **Kvalifikacijos tobulinimo** **dienų skaičius** | **Kvalifikacijos tobulinimo dienų, tenkančių 1 asmeniui, skaičius** |
| **2015** | **6** | **42** | **7** |
| **2016** | **6** | **57** | **9,5** |
| **2017** | **6** | **35** | **5,8** |
| **2018** | **4** | **21** | **5,3** |
| **2019** | **4** | **20** | **5** |

 Visų pedagogų darbo stažas yra 16 metų ir daugiau.

* + 1. **PERSONALAS**

 Darželyje dirba 13 darbuotojų, iš jų 4 pedagogai ir 9 techninio personalo darbuotojų: ūkvedė, sekretorė, ikimokyklinio ugdymo mokytojų padėjėjos, virėja, valytoja, sargai ir kiemsargis.

Įstaigos techninio personalo darbuotojų išsilavinimas atitinka techninio personalo pareigybių kvalifikacinius reikalavimus darbo kokybei užtikrinti.

* + 1. **UGDYTINIAI**

 Į darželį vaikai priimami vadovaujantis ,,Vaikų priėmimo į Vilniaus rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašu“, patvirtintu Vilniaus r. savivaldybės tarybos 2018 m. balandžio 25 d. sprendimu Nr. T3-126. Vaikai į grupes priimami iki rugsėjo 1 d., esant laisvų vietų skaičiui – visus metus.

 Specialiųjų ugdymo (si) poreikių turinčių vaikų darželyje nėra.

 Darželyje vaikų grupėse dominuoja mergaitės, berniukų ugdosi kiek mažiau.

* + 1. **TĖVAI (GLOBĖJAI)**

 Darželio ugdytinių tėvai dalyvauja darželio savivaldos institucijų veikloje, vaikų ugdymo procese, gauna informaciją apie vaiko ugdymo sąlygas ir rezultatus. Tėvai bendradarbiauja su darželio darbuotojais sprendžiant vaiko ugdymo(si) ir priežiūros klausimus, padeda sukurti reikiamas sąlygas vaiko fizinei, protinei, dvasinei, dorovinei, socialinei raidai. Įstaigoje gausu bendravimo ir bendradarbiavimo su tėvais formų, dažniausios iš jų: tėvų susirinkimai, informacijos sklaida (internetinė svetainė [www.darzelis.glitiskes.vilniausr.lm.lt](http://www.darzelis.glitiskes.vilniausr.lm.lt) ir pan.), tėvų dalyvavimas projektuose, šventėse ir kituose renginiuose, individualūs pokalbiai ir tėvų švietimas.

 Darželis, nustatydamas mokestį už vaikų ugdymą ir maitinimą įstaigoje, vadovaujasi Mokesčio už vaiko maitinimą ir ugdymo reikmių tenkinimą Vilniaus rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašu, patvirtintu Vilniaus rajono savivaldybės tarybos 2017 m. birželio 30 d. sprendimu Nr. T3-279.

 2019 m. gruodžio 31 d. įvairiomis mokesčio lengvatomis (lengvata ugdymui ir maitinimui) naudojosi 31% vaikų: 2 socialiai remtinos šeimos, 7 daugiavaikės šeimos. Dar yra šeimų, besinaudojančių ir kitomis lengvatomis, suteikiančiomis teisę už mokesčio maitinimui nemokėjimą už nelankytas dienas darželyje.

 Darželio šeimų socialinis kontekstas yra geras: nėra vaikų, likusių be tėvų globos ir vaikų socialinės rizikos šeimų.

* 1. **FINANSINIAI IŠTEKLIAI**

Darželio lėšos:

 • valstybės biudžeto specialiosios tikslinės dotacijos lėšos ir steigėjo biudžeto lėšos, skiriamos pagal patvirtintas sąmatas;

 • pajamos už teikiamas paslaugas;

 • Fondų, organizacijų kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

 • kitos, teisėtu būdu įgytos, lėšos.

 Finansinių išteklių tvarkymas ikimokyklinėje įstaigoje yra viešas ir skaidrus, paremtas bendruomenės nuomone ir dalyvavimu.

* 1. **PLANAVIMO SISTEMA**

 Ugdymo veikla organizuojama vadovaujantis darželio Ikimokyklinio ugdymo programa. Ugdomojo darbo priežiūrą vykdo darželio direktorius pagal parengtą priežiūros planą-grafiką. Įstaigos planavimo sistemą sudaro: trijų - penkerių metų strateginis veiklos planas, metinis veiklos planas, ikimokyklinio ugdymo programa, metiniai, mėnesiniai, savaitės ugdymo veiklos planai. Įstaigos metinis veiklos planas svarstomas įstaigos pedagogų taryboje, aptariamas įstaigos taryboje ir tvirtinamas darželio direktoriaus įsakymu. Pedagogų taryboje svarstomi metodinės veiklos, vaiko gerovės komisijos, įstaigos kvalifikacijos tobulinimo, projektai. Planavimo formos ir procedūros nuolatos tobulinamos, siekiant kuo didesnio visos įstaigos bendruomenės veiklos efektyvumo.

* 1. **RYŠIŲ SISTEMA, INFORMACINĖ IR KOMUNIKAVIMO SISTEMOS**

 Darželio ryšių sistema – moderni, šiuolaikiška, suteikia puikias galimybes išoriniam komunikavimui teikiant ugdymo paslaugas. Įstaigoje įdiegtas interneto ryšys, ikimokyklinio ugdymo mokytojai ugdymo tikslais naudoja nešiojamus kompiuterius, kiekvienoje grupėje įrengtas televizorius. Administracijos darbo vietose yra 2 nešiojamieji kompiuteriai. Išoriniam komunikavimui veikia įdiegta įstaigos interneto svetainė lietuvių ir lenkų kalbomis <http://www.darzelis.glitiskes.vilniausr.lm.lt/>, el. paštas: glitiskiumd@gmail.com. Įstaigoje rengiami ir atnaujinami stendai, vyksta susirašinėjimai, individualūs pokalbiai, renginiai.

 Informacija apie darželio veiklą yra skelbiama žiniasklaidoje: [www.vrsa.lt](http://www.vrsa.lt/), [www.L24](http://www.L24).pl, [www.ikimokyklinis.lt](http://www.ikimokyklinis.lt), ,,Tygodnik Wileńszczyzny“, ,,Vilniaus kraštas“, ,,Kurier Wileński“ir kt.

* 1. **VEIKLOS KONTROLĖ**

 Veiklos stebėseną ir kontrolę pagal Lietuvos Respublikos švietimo ir mokslo ministro patvirtintus švietimo stebėsenos rodiklius vykdo Darželio direktorius. Darželio veiklos kontrolė planuojama metams. Pagrindiniai vidaus dokumentai, pagal kuriuos vykdoma veiklos kontrolė, yra Darželio nuostatai, darbo tvarkos taisyklės, pareigybių aprašymai. Vaikų ugdymo pasiekimai vertinami du kartus per metus (mokslo metų pradžioje rugsėjo-lapkričio mėnesiais ir gegužės mėnesio pabaigoje) pagal ugdymo sritis ir kompetencijas. Pedagogai grupių veiklos ataskaitas teikia metodinei tarybai, jų pagrindu mokslo metų pabaigoje rengiama vaikų darželio veiklos ataskaita. Viešųjų pirkimų planai, viešųjų pirkimų ataskaitos, metinės veiklos ataskaitos skelbiami Darželio interneto svetainėje. Veiklą koordinuoja ir prižiūri Vilniaus rajono savivaldybės administracijos Švietimo skyrius. Higienos ir maisto kokybės priežiūrą vykdo Vilniaus valstybinė maisto ir veterinarijos tarnyba ir Nacionalinis visuomenės sveikatos centras prie Sveikatos apsaugos ministerijos.

##  SSGG ANALIZĖS SUVESTNĖ

|  |  |
| --- | --- |
| **Stiprybės** | **Silpnybės** |
| * Kūrybiškai organizuojamas ugdymo procesas, aktyvus dalyvavimas įvairiuose projektuose.
* Vadovo profesinė kompetencija.
* Puoselėjamos darželio ir tautos tradicijos.
* Estetiška ir atitinkanti reikalavimus darželio aplinka.
* Darželis reprezentuojamas straipsniais spaudoje ir interneto svetainėje.
* Racionalus išteklių naudojimas.
* Darželio veikla yra grindžiama veiksmingu bendruomenės narių bendravimu ir bendradarbiavimu.
 | * Grupėse yra dvikalbių, daugiakalbių vaikų, kuriems reikalingas atskiras dėmesys ugdymo procese.
* Ugdymo aplinka praturtinta dar ne visomis šiuolaikiškomis ugdomosiomis priemonėmis.
* Vaikų sergamumas infekcinėmis, peršalimo ir lėtinėmis ligomis.
* Kai kurios šeimos abejingos vaikų ugdymui.
* Trūksta ikimokyklinio ugdymo mokytojos, logopedo.
 |

|  |  |
| --- | --- |
| **Galimybės** | **Grėsmės** |
| * Naujų ugdymosi aplinkų kūrimas ir turtinimas bei papildomo ugdymo galimybės.
* Pedagogų profesinis tobulėjimas, pasidalijimas gerąja darbo patirtimi.
* Dalyvavimas įvairiuose projektuose siekiant pagerinti įstaigos materialinę bazę.
* Vaikų sveikatą stiprinančių veiklų organizavimas.
 | * Mažėjantis vaikų gimstamumas, gyventojų migracija.
* Ikimokyklinio ugdymo auklėtojų trūkumas darbui grupėse lenkų ugdomąja kalba.
* Vaikų sergamumas adaptaciniu laikotarpiu.
* Tėvų pedagoginis pasyvumas dėl žinių stokos.
* Vaikų maitinimo valgiaraščių sudarymui ir mitybos priežiūros vykdymui trūksta dietologo etato.
 |

**VII. VEIKLOS STRATEGIJA**

**7.1. Vaikų darželio filosofija**

Stengtis, kad sėkmę patirtų kiekvienas vaikas.

**7.2. Misija**

 Įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti vaikų ugdymosi poreikius pagal ikimokyklinio ir priešmokyklinio ugdymo programas, sudaryti lygias ugdymosi galimybes ir sąlygas, racionaliai, taupiai ir tikslingai naudoti įstaigai skirtus išteklius.

 **7.3. Vizija**

 Atvira kaitai besimokanti bendruomenė, ugdanti laisvą, kūrybingą asmenybę, gebančią bendrauti ir bendradarbiauti, plėtoti savo pažinimo galias, pasiruošusią tolesniam mokymuisi.

 **7.4. Prioritetai**

* Kokybiškas ikimokyklinis ir priešmokyklinis ugdymas.
* Modernios, saugios ir sveikatos vaikų ugdymosi aplinkos plėtojimas.

  **7.5. Tikslai**

1. Tobulinti ugdymo ir priežiūros kokybę, užtikrinant ugdymo turinio kaitą, atitinkančią šiuolaikinius ugdymo tikslus.

 2. Plėtoti saugią aplinką, skatinančią sveikos gyvensenos nuostatų formavimą.

**VIII. PRIEMONĖS  VEIKLOS  PRIORITETAMS  ĮGYVENDINTI**

 **I. PRIORITETAS**

 Kokybiškas ikimokyklinis ir priešmokyklinis ugdymas.

 **TIKSLAS**

 Tobulinti ugdymo ir priežiūros kokybę, užtikrinant ugdymo turinio kaitą, atitinkančią šiuolaikinius ugdymo tikslus.

 **UŽDAVINIAI:**

       1.1. Siekti nuoseklumo ir tęstinumo veiklos planavime.

       1.2. Kryptingai plėtoti projektinę veiklą, ieškoti novatoriškų ugdymo(-si) formų ir būdų.

       1.3. Užtikrinti mokytojų profesinį tobulėjimą, gerinant ugdymo(si) kokybę.

 1.4. Aprūpinti ugdymo procesą.

|  |  |  |  |  |  |
| --- | --- | --- | --- | --- | --- |
| **Nr.** | **Priemonės** | **Atsakingi** | **Laiko-****tarpis** | **Ištekliai / galimi finansavimo šaltiniai** | **Sėkmės kriterijus** |
| **1.1. Siekti nuoseklumo ir tęstinumo veiklos planavime** |
| 1.1.1. | Strateginio plano vykdymas. | Direktorius, darbo grupė | 2020 | Žmogiškieji ištekliai | Parengtas ir vykdomas 2020-2023 m. strateginis planas, kuriame plėtros tikslai dera su švietimo politika, įvertina bendruomenės poreikius, siekia ugdymo kokybės gerinimo. |
| 1.1.2. | Mokslo metų veiklos plano parengimas | Direktorius | Kasmet III ketv. | Parengti ir planingai įgyvendinti 2020-2023 m. m. metinius veiklos planus. Ugdymo turinio planavimas remiasi ir atitinka valstybės rekomendacijas, šeimos ir bendruomenės poreikius. |
| 1.1.3. | Ikimokyklinio ugdymo programos atnaujinimas ir vykdymas | Direktorius, ikimokyklinio ugdymo mokytojos | 2020 | Vykdoma ikimokyklinio ugdymo programa, užtikrina visapusišką vaikų poreikių ir tėvų lūkesčių tenkinimą, padės ikimokyklinio ugdymo mokytojoms, specialistams geriau suprasti įstaigos lankančių vaikų poreikius, bei laiduoti kokybišką ikimokyklinio vaiko ugdymą(-si). |
| **1.2. Kryptingai plėtoti projektinę veiklą, ieškoti novatoriškų ugdymo(-si) formų ir būdų.** |
| 1.2.1. | Edukacinių projektų, įdomių, ugdymosi motyvaciją skatinančių ugdymo idėjų, pažintinių veiklų, skatinančių ugdytinių pilietiškas, patriotiškas ir dvasines vertybes, organizavimas. | Direktorius,metodinė grupė  | Kasmet pagal mokslo metų veiklos planą | Finansiniai: MK lėšos – 200 Eur. įnašai vaikų ugdymui – 500 Eur. | Įgyvendinti novatoriški projektai ir socialinės iniciatyvos, suorganizuotos pažintinės veiklos, skatinančios ugdytinių pilietiškas ir dvasines vertybes : išvykos, netradiciniai edukaciniai užsiėmimai, renginiai, paminėtos Lietuvos ir Lenkijos valstybinės, religinės šventės bei kt. |
| 1.2.2. | Vaikų, pedagogų, tėvų, socialinių partnerių įtraukimas į ugdymo proceso organizavimą. Tėvų dalyvavimas ugdomosiose grupės veiklose ir/ar netradicinių užsiėmimų pravedimas. | Direktorius,ikimokyklinio ugdymo mokytojas, ikimokyklinio ugdymo mokytojų padėjėjas | Kasmet pagal mokslo metų veiklos planą | Finansiniai: įnašai vaikų ugdymui – 500 Eur. | Ugdytiniai nuo mažens mokomi būti socialiai atsakingais. Tėvai aktyviai dalyvauja organizuojant ugdymo procesą, prisijungia prie vykdomų projektų, praveda ugdytiniams užsiėmimų konkrečiomis temomis. Pasitelkiant socialinius partnerius ugdymas organizuojamas netradicinėse erdvėse: muziejuose, bibliotekoje ir pan.  |
| **1.3. Užtikrinti mokytojų profesinį tobulėjimą, gerinant ugdymo(si) kokybę** |
| 1.3.1. | Kokybiški, kasmet sudaryti profesinio tobulėjimo planai ir sėkmingas jų įgyvendinimas | Direktorius | 2020-2023 | Žmogiškieji ištekliai.Mokinio krepšelio lėšos | Kiekvienas pedagogas per metus tobulins savo kvalifikaciją ne mažiau, kaip 5 dienas.  |
| 1.3.2.  | Metodinės mokytojų grupės veiklos orientavimas į pedagogų bendradarbiavimą | Metodinės grupės pirmininkas | 2020-2023 | Žmogiškieji ištekliai | Organizuojamos atviros veiklos, seminarai pedagogams. Darbo rezultatų sklaida.. |
| 1.3.3. | Nuolatinė ugdomosios veiklos priežiūra. | Direktorius | 2020-2023 | Žmogiškieji ištekliai | Sukurta ugdomosios veiklos priežiūros sistema |
| **1.4. Aprūpinti ugdymo procesą** |
| 1.4.1. | Grupių aprūpinimo mokymo priemonėmis pagal vaikų darželio aprūpinimo standartą. | Direktorius | 2020-2023 | Žmogiškieji ištekliaiMokinio krepšelio lėšos  | Įsigytų mokymo priemonių skaičius. Pagerės ugdomojo darbo kokybė ir atsiras naujų mokymo proceso galimybių.  |
| 1.4.2. | Dalyvavimas projektuose siekiant praturtinti ugdymo procesą | Projekto vykdytojai  | 2020-2023 | Žmogiškieji ištekliai | Skatins mokinių kūrybiškumą, smalsumą, plės akiratį. Turtins vaikų žodyną. |

 **II. PRIORITETAS**

 Modernios, saugios ir sveikos vaikų ugdymosi aplinkos plėtojimas.

**TIKSLAS**

 Plėtoti saugią aplinką, skatinančią sveikos gyvensenos nuostatų formavimą.

 **UŽDAVINIAI:**

        2.1. Dalyvauti sveikatos renginiuose, konkursuose, akcijose, projektinėje veikloje, įtraukiant visą bendruomenę.

 2.2. Laikytis Lietuvos Respublikos švietimo ministro patvirtintų Smurto prevencijos įgyvendinimo mokyklose rekomendacijų ir įgyvendinti Glitiškių vaikų darželio patyčių prevencijos ir intervencijos vykdymo aprašą.

 2.3. Užtikrinti sveikatai palankų vaikų maitinimą.

|  |  |  |  |  |  |
| --- | --- | --- | --- | --- | --- |
| **Nr.** | **Priemonės** | **Atsakingi** | **Laiko-tarpis** | **Galimi finansavimo šaltiniai** | **Sėkmės kriterijus** |
| **2.1. Dalyvauti sveikatos renginiuose, konkursuose, akcijose, projektinėje veikloje, įtraukiant visą bendruomenę** |
| 2.1.1. | Domėjimasis sveikatos ir ekologiniais renginiais, konkursais ir kt., dalyvavimas juose, projektų ir kitų prevencinių veiklų sveikatos ir ekologijos tema inicijavimas ir įgyvendinimas. | Direktorius | Kasmet pagal mokslo metų veiklos planą | Žmogiškieji ištekliai  | Bendraujant su tėvais ir kt. socialiniais partneriais ugdytiniai, dalyvaudami su pedagogais įvairiuose sveikatos renginiuose, konkursuose, akcijose ir projektinėje veikloje bei aktyviai sportuodami formuoja sveikos gyvensenos nuostatus. |
| 2.1.2. | Dalyvavimas programose ,,Pienas vaikams“ ir ,,Vaisiai vaikams“ |
| 2.1.3. | Aktyvios sportinės veiklos vykdymas (mažiausiai du kartus per savaitę) |
| **2.2. Laikytis Lietuvos Respublikos švietimo ministro patvirtintų Smurto prevencijos įgyvendinimo mokyklose rekomendacijų ir įgyvendinti Glitiškių vaikų darželio patyčių prevencijos ir intervencijos vykdymo aprašą** |
| 2.2.1. | Dalyvavimas smurto ir patyčių prevencinėse veiklose ir jų organizavimas. | Direktorius,VGK | Kasmet pagal mokslo metų veiklos planą | Žmogiškieji ištekliai | Ugdomas procesas papildytas prevencinėmis veiklomis. Įstaigos darbuotojai kasmet supažindinami su Glitiškių vaikų darželio patyčių prevencijos ir intervencijos tvarkos aprašo reikalavimais. Darbuotojai išklausę pranešimų patyčių ir smurto prevencijos temą išmoksta tinkamai elgtis, reaguoti patyčių ir smurto situacijoje. |
| 2.2.2. | Pranešimo patyčių ir smurto prevencijos tema parengimas ir pristatymas įstaigos bendruomenei. | Direktorius,VGK | 2020 m. II ketv. | Žmogiškieji ištekliai |
| 2.2.3. | Glitiškių vaikų darželio patyčių prevencijos ir intervencijos tvarkos aprašo reikalavimų priminimas darbuotojams. | Direktorius | Kasmet III ketv. ir pagal poreikį | Žmogiškieji ištekliai |
| **2.3. Užtikrinti sveikatai palankų vaikų maitinimą** |
| 2.3.1.  | Sistemingai vykdyti ugdytinių maitinimo stebėseną ir priežiūrą, pagal poreikį koreguoti valgiaraštį. | Direktorius | Visus metus | Žmogiškieji ištekliai | Valgiaraščiai sudaryti atsižvelgiant į rekomenduojamas paros maisto medžiagų ir energijos normas vaikams. Ugdytiniams teikiami maisto produktai, užtikrinantys maisto medžiagų fiziologinius poreikius. Ugdomi vaikų sveikos mitybos įpročiai |

**IX. STRATEGINIO PLANO ĮGYVENDINIMAS IR PRIEŽIŪRA**

 Įgyvendinant Vilniaus r. Glitiškių vaikų darželio strateginį planą dalyvauja visa vaikų darželio bendruomenė.

 Strategijos įgyvendinimo priežiūra atliekama viso proceso metu. Strateginio planavimo ir stebėsenos darbo grupė, pristato strateginio plano įgyvendinimo rezultatus darželio bendruomenei visuotiniame susirinkime vieną kartą metuose. Visi bendruomenės nariai turi galimybę stebėti ir vertinti strategijos įgyvendinimą, teikti siūlymus bei pageidavimus.

 Direktorius stebi ir vertina strateginių tikslų įgyvendinimą, uždavinių vykdymą, priemonių efektyvumą. Remdamasi pastabomis ir pasiūlymais, darbo grupė atlieka plano vertinimo analizę. Esant reikalui, planas tikslinamas ir teikiamas tvirtinti.

 Strateginio planavimo grupė kiekvienų metų rudenį koreguoja įstaigos strateginį planą ir teikia įgyvendinimo priežiūros grupei, jeigu pakeitimams pritaria, planas yra pratęsiamas.

Strateginių tikslų įgyvendinimo lentelė

|  |  |  |  |  |
| --- | --- | --- | --- | --- |
| Uždaviniai | Planuotas pasiekimas | Pasiektas rezultatas | Panaudota lėšų | Įgyvendinta (data) |
| 1 uždavinys |  |  |  |  |
| 2 uždavinys |  |  |  |  |
| 3 uždavinys |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_